شێواز و جۆری ڕێگاکانی وانە وتنەوە

ئاماده‌كردنی:ئاراس ئیلنجاغی سه‌رپه‌رشتیاری كارگێری لە یه‌كه‌ی سه‌رپه‌رشتیاریی په‌روه‌رده‌ی كۆیه‌

شێواز و ڕێگاکانی وانە وتنەوە زۆرن بە پێی قۆناغ و ئاستی تەمەنی قوتابییەکان دادەنرێت ئەمانەی خوارەوە ھەندێک لە شێوازەکانن:

1-وانەی ئامادەکراو

2-ڕێگای گفتوگۆ

3-ڕێگای گەشتی زانستی

4-ڕێگای نەخشەکانی ھزری

5-ڕێگای تەکنەلۆجیای فێرکردن

**6-ڕێگای ڕێژنە بارانی ھزر**

1-وانەی ئامادەکراو:

وانەی ئامادەکراو: ئەم ڕێگایە بە کۆنترین و کاراترین ڕێگا دادەنرێت لە پڕۆسەی پەروەردە.

2-ڕێگای گفتوگۆ:

ڕێگای گفتوگۆ: بە یەکێک لە گرینگترین ڕێگاکانی وانەوتنەوە دادەنرێت دەگەرێتەوە بۆ فەیلەسووفی یۆنانی (سوکرات) کە یەکەم کەس بووە ئەم ڕێگایەی بەکارھێناوە ئەم ڕێگایە بریتییە لە: گفتوگۆی ئامانجدار و ئەرێنی لە نیوان قوتابیان لەگەڵ مامۆستا یان لە نێوان خۆیاندا لە ڕێگای پرسیارەوە دانووستان سەبارەت بە بابەتێک درووست دەبێ. ئامانجەکانی ئەم ڕێگایە:

1-بیرکردنەوه‌

2-گەشەپێدانی کارامەیی دەربڕینی زارەکی

3-پێدانی متمانە و بوێری بە قوتابی

4-ئاڵوگۆڕی ئەزمون

5-چارەسەرکردنی کێشەکان

6-بەدەستھێنانی بیر و ئەنجامی نوێ

7-فێربوون و تێگەیشتن و چەسپینی زانیارییەکان

ھەنگاوەکانی ئەم ڕێگایە دیاریکردنی بابەتی گفتوگۆ، شیکردنەوەی بابەتەکە لە ڕێگای درووستکردنی پرسیارێکەوە دواتر لەبەرچاو گرتنی شوێنی گونجا و ڕەچاوکردنی کاتی پێویست لە کۆتایدا ئەنجامگیری.

شێوازەکانی ئەم ڕێگایە

1-گفتوگۆی و ئامادەبێژی: لێرە جەخت لەسەر پرسیار و وەڵام دەکرێتەوە قوتابی بەرەو بیرکردنەوەی سەربەخۆ دەبات ھەروەھا ڕاھێنان بە یادگای دەکات مامۆستا پرسیار دەکات بە ئامانجی گێرانەوەی زانیارییەکان کە فێرخواز یان قوتابی لە مامۆستاکەی وەرگرتووە.

گۆرینەوەی ڕاوبۆچوون.

2-شێوازی سوکراتی: لەم شێوازە مامۆستا پرسیار لە قوتابییەکانی دەکات بەڵام وەڵامی پرسیارەکان ئامادە نییە، دەبێ قوتابی بە دوای وەڵامەکان بکەون.

3-گفتوگۆی بەکۆمەڵ و سەربەست: لێرەدا قوتابییەکان بەدەوری یەک لە سەر شێوازی بازنەی دادەنیشن لەسەر بابەتێکی گرینگ کە مامۆستا یاخود قوتابی پێشنیاری دەگەن گفتوگۆدەکەن دەبێت لە کۆتایی دا بگەن بە ئامانجی وانە، نابێت لەسەر بابەتی گفتوگۆکە بچنە دەر.

4-سمینار: ئەم شێوازە لە لایەن کۆمەڵێک قوتابی یان چەند قوتابییەک ئەنجام دەدرێت بابەتی دیاری کراو ئامادەدەکەن و دواتر پێشکەشی قوتاببەکانی دیکەی دەکەن ئەوانیش لە ڕێی پرسیارکردن بەشداری دەکەن بەم شێوەیە گفتوگۆ لە نێوانیان درووست دەبێت.

گفتوگۆی دوقۆڵی: ئەم شێوازە لە نێوان دوو قوتابی دەبێت یەکیان پرسیار دەکات و ئەوی تریش وەڵام دەداتەوە وە بە پێچەوانەشەوه‌.

ڕێگای گەشتی زانستی:

ڕێگای گەشتی زانستی: یەکێکە لە شێوازە کاریگەرەکانی وانەوتنەوە بە ھۆی ئەوەی بە کرداری وانەکان جێبەحێ دەکرێت.

3-ڕێگای نەخشەکانی ھزری:

مامۆستایەک لەگەڵ کۆمەڵێک لە فێرخوازان.

ڕێگای نەخشەکانی ھزری: ئەم ڕێگایە ئامرازی یارمەتییە بۆ بیرکردنەوە و فێربوون و بیرھاتنەوە لەم ڕێگایەدا بابەتی دیاریکراو بە شێوەیەکی ھونەری یاخود وێنەیی ئامادەدەکرێت بۆ قوتابییەکان بە مەبەستی ئەوەی زووتر لە بابەتەکە تێبگەن، ئەم ڕێگایە لە زۆرێک لە قۆناغەکانی خوێندن بە کاردێت.

5-ڕێگای تەکنەلۆجیای فێرکردن:

ڕێگای تەکنەلۆجیای فێرکردن: یەکێکە لە ڕێگا نوێیەکان و سوودی لێوەردەگێرت بۆ پەروەردە و فێرکردن ئەمەش بە ھۆی پێشکەوتنی ئامێرەکانی تەکنەلۆجیا وەک بەکارھێنانی داتاشۆ، کۆمپیوتەر و ئامێرەکانی دەنگوڕەنگ … ھتد. ھەروەھا بە ھۆی پەیوەست بوون بە ئینتەرنێتەوە دەتوانرێت وانەکان لە ڕێگای ئۆنڵاینەوە یاخود بە شێوەی ئەلیکترۆنی پێشکەش بکرێت لە ڕێگای بەرنامەی تایبەت بەم بوارە.

**6-ڕێگای ڕێژنە بارانی ھز (**گێژه‌ڵولكه‌ی بیر**)**

ڕێگای ڕێژنە بارانی ھزر (العصف الذھنی):

ئه‌م ڕێگایە له‌لایه‌ن(ئه‌لیكسنده‌ر ئۆزبۆرن) داهێنراوە بۆ چاره‌سه‌ركردنی كێشه‌كان و هه‌روه‌ها پڕوپاگه‌وندە بازرگانیه‌كان و به‌رێوه‌بردنی كێشه‌كان و نه‌خشه‌كێشانی كاركردن و درووستكردنی گیانی هه‌ره‌وه‌زی.

گێژه‌ڵولكه‌ی بیر (العصف الذهنی)

**ئاماده‌كردنی:ئاراس ئیلنجاغی سه‌رپه‌رشتیاری كارگێری له‌یه‌كه‌ی سه‌رپه‌رشتیاری په‌روه‌رده‌ی كۆیه‌**

هه‌ندێجار به‌ڕێژنه‌بارانی هزر ناوده‌برێت به‌ڵام باشترە بە هه‌ڵكردنی گێژه‌ڵولكه‌ی بیر-هزر دابنرێت چونكە ئه‌و ڕێگایە كاتێك په‌یڕه‌وه‌ی لێكراوە كە بیركردنه‌وه‌ی تاكه‌كه‌سی بۆ چاره‌سه‌ركردنی كێشه‌كان ده‌سته‌پاچه‌، ده‌سته‌وه‌ستان ڕاوه‌ستاوە و بۆ چاره‌سه‌ری بیركردنه‌وه‌ی كۆمه‌ڵ به‌كارخراوه‌.

پێناسە و چه‌مكی گێژه‌ڵولكه‌ی بیر

بریتییە لە كرداری نوێكردنه‌وه‌ی بڕێكی زۆر لە ‌بیرۆكه‌، كە لە ‌پڕۆسه‌یه‌كی ڕێكخراو و لە چوارچێوه‌ی ڕێسایه‌كی ڕووندا به‌رهه‌م بهێنرێن.

ئه‌و بیرۆكانە به‌یه‌كه‌وە به‌ندن و بێ كۆتن و زۆر كراوە و جڵه‌و به‌ردراون بۆ ئه‌وه‌ی هه‌موو توانا هزرییه‌كان بخرێنە گه‌ڕ بۆ(هه‌ڵێنجان)ی بیرێكی نوێ و ڕێكخستنه‌وه‌ی بیری مرۆڤ.

كاتێك مرۆڤ هه‌ست بكات كە هیچ توانایه‌كی نییە بۆ دۆزینه‌وه‌ی بیرێكی نوێی داهێنه‌رانە یان نه‌مانی ئیلهام(إلهام) بۆ وه‌رچه‌رخان، له‌و كاتانه‌دا گێژه‌ڵولكه‌ی بیر و ڕێژنە بارانی بیر به‌ڕێگایه‌ك داده‌نرێت بۆ دۆزینه‌وه‌ی بیری نوێی بونیاتنه‌رانە بۆ چاره‌سه‌ری كێشه‌كان و گه‌شه‌سه‌ندنی پرۆژه‌كان.

گێژه‌ڵولكه‌ی بیر هه‌ر بە ڕێگە‌یه‌ك دانانرێت بۆ دۆزینه‌وه‌ی بیری تازە و نوێ به‌ڵكو یه‌كێكە له‌و ڕێگە نوێیانه‌ی كە لاساییكه‌ره‌وه‌ی هیچ ڕێگه‌یه‌كی پێش خۆی نییه‌(غیر التقلیدی) كە مرۆڤ ده‌توانێت لە ڕێگه‌یه‌وە ئاماژە بە چه‌ند خاڵێكی تایبه‌تمه‌ند بكات لە بابه‌تێكی گشتی كە بیری لێده‌كاته‌وه‌.

ئه‌م ڕێبازە نوێیە مرۆڤ په‌یڕه‌وی لێ بكات ده‌رئه‌نجامی باشی لێ ده‌كه‌وێته‌وە چونكە ڕێچكه‌یه‌كی زانستییە بۆ گرتنه‌خۆی‌ هۆش و عه‌قڵی مرۆڤ له‌سه‌ر كۆمه‌ڵێك بیرۆكه‌ی نوێ و ڕێكخستنه‌وه‌یان‌ و دۆزینه‌وه‌ی په‌یوه‌ندی هاوبه‌شی بیرۆكە تازه‌كان و دانانی نه‌خشه‌وپلانی وورد بۆ بیرە داهێنراوه‌كان بۆ ئه‌وه‌ی زۆرترین سود و كه‌ڵكیان لێ وه‌ربگیرێت.

مێژوی سه‌رهه‌ڵدانی گێژەڵووکەی بیر:

سه‌ره‌تای ئه‌م بیرۆكه‌یە ده‌گه‌ڕێته‌وە بۆ سه‌روبه‌ندی جه‌نگی جیهانی یه‌كه‌م(1914-1918) و دوای كۆتاهاتنی جه‌نگه‌كە له‌شاری(نیویۆرك) لە وولاتە یه‌كگرتوه‌كانی ئه‌مریكا (باتن، بارتون، دورستین، ئۆزبۆرن) ده‌گه‌ڕێته‌وه‌، كۆمپانیایه‌كی تایبه‌ت بوو به‌(پڕوپاگه‌ندە بازرگانییه‌كان).

ئه‌م كۆمپانیایە تا ساڵی(1939) هه‌ر لە گه‌شه‌سه‌ندن و پێشكه‌وتندا بوو، به‌ڵام له‌و ساڵە به‌دواوە قازانجی كۆمپانیا به‌ره‌به‌رە به‌ره‌و نزمبوونه‌وە و داكشان ڕۆیشت، ئه‌مه‌ش وایكرد یه‌كێك لە دامه‌زرێنه‌رە سه‌ره‌كیه‌كانی پاشه‌كشە لە كۆمپانیاكە بكات ئه‌ویش(روی دورستین) بوو كە كۆمپانیایه‌كی تایبه‌ت به‌خۆی دامه‌زراند، له‌به‌رامبه‌ر ئه‌مه‌دا(ئه‌لێكسه‌نده‌ر ئۆزبۆرن) كە ناسراو بوو به‌(ویستی زۆر و تامه‌زرۆی داهێنه‌رانه‌) له‌بارودۆخی نه‌خوازراوی كۆمپانیاكە گه‌شه‌ی به‌ڕێگای(بیركردنه‌وه‌)دا و هانی فه‌رمانبه‌رانیدا كە بە بیرۆكە داهێنه‌ره‌كانیان به‌شداری بكه‌ن لە پێشخستنی كۆمپانیاكه‌یان.

ساڵی 1942ئه‌لێكسه‌نده‌ر ئۆزبۆرن په‌ڕتووكی (How to think up) بڵاوكرده‌وە.

ئه‌م به‌رهه‌مە به‌ده‌ستپێك و سه‌ره‌تای ڕێگه‌ی(گێژه‌لوڵكه‌ی بیر) داده‌نرێت، به‌هۆی ئه‌و هه‌وڵانه‌ی ئۆزبۆرن كۆمپانیاكە لە ‌ساڵی(1951) بووە دووه‌م گه‌وره‌ترین كۆمپانیاكانی پڕوپاگه‌نده‌ی بازرگانی لە ووڵاته‌یه‌كگرتوه‌كانی ئه‌مریكا و قازانجی بووه‌(100) سه‌د ملیۆن دۆلار.

ساڵی 1953 په‌رتوكی(الخیال التطبیقی) (Applied Imagination) بڵاوكرده‌وە.

زۆر به‌تێروته‌سه‌لی باسی ڕێگه‌ی (گێژەڵووکەی بیر) ده‌كات و نموونه‌ی جێبه‌جێكردنی لە كۆمپانیاكه‌ی خۆی به‌نموونه‌یه‌كی زیندوو هێناوه‌ته‌وە وكە سودێكی یه‌كجار گه‌وره‌ی هه‌بووە بۆ به‌ره‌و پێشخستنی كۆمپانیاكه‌.

ئه‌وانە كێن؟

له‌دانیشتنه‌كانی گێژه‌ڵولكه‌ی بیری به‌شدار ده‌بن

ئۆزبۆرن كۆمه‌ڵێك پێوه‌ر ده‌خاته‌ڕوو بۆ ئه‌و كۆمه‌ڵه‌یه‌ی كە ده‌چنە دانیشتنه‌كانی گێژەڵووکەی هزری وه‌ك:

1-گروپی دانیشتنی كرداری گێژەڵووکەی بیر ده‌بێت ژماره‌یان(5-12) كه‌س بێت.

2-كه‌سی تایبه‌تمه‌ند و كادر و ئه‌كادیمی و پسپۆڕی جۆراوجۆری ئه‌و بواره‌بن كە ده‌یانه‌وێت گه‌شه‌ی پێ بكه‌ن و شاره‌زاییی ته‌واو و پڕزانیاریان هه‌بێت بۆ چاره‌سه‌ری كێشه‌كان.

3-پێویستە ڕاهێنراوبن له‌سه‌ر به‌كارهێنانی ته‌كنیك و ڕێسا و یاساكانی ڕێگه‌ی گێژه‌ڵولكه‌ی هزری.

گه‌شه‌سه‌ندنی چه‌مكی گێژه‌ڵولكه‌ی بیری:

ئه‌م ڕێگه‌یە دوای ئه‌وه‌ی زۆربه‌ی كۆمپانیاكانی وڵاته‌یه‌كگرتووه‌كانی ئه‌مریكا به‌كاریانهێنا و تێیدا سه‌ركه‌وتوو بوون بڵاوبۆوه‌، ساڵی(1958) دۆناڵد تایلور لە زانكۆی(ییل) توێژینه‌وه‌یه‌كی به‌راوردكاری ئه‌نجامدا له‌نێوان كاریگه‌ری به‌كارهێنانی ڕێگه‌ی گێژه‌ڵوكه‌ی بیری به‌كۆمه‌ڵ و په‌یڕه‌وانی گێژەڵووکەی بیری تاكه‌كه‌سی، پێی وایە تاكه‌كه‌سی سه‌ركه‌وتوو نابێت چونكە پێویستە ئه‌وكه‌سانە خاوه‌ن ئه‌زموون و شاره‌زا بن كە ده‌چنە دانیشتنه‌كانی گێژه‌ڵوكه‌ی هزرییه‌وە نه‌وه‌كوو خه‌ڵكی ڕه‌مه‌كی و ڕه‌شۆكی به‌گشتی.

ده‌ركه‌وت كە ئۆزبۆرن ڕۆڵی تاكه‌كه‌سی فه‌رامۆش نه‌كردووە و كێشه‌یه‌كی خستۆته‌ڕوو بۆ هه‌ر تاكێك تا بیروبۆچوون و شاره‌زایی خۆیان له‌سه‌ر بابه‌ته‌كە بزانن، واتە له‌یه‌ك كاتدا گێژەڵووکەی هزری تاكه‌كه‌سی و كۆمه‌ڵی په‌یڕه‌وكردووه‌.

سكۆت ئیسكسن دامه‌زرێنه‌ری (كۆمه‌ڵه‌ی چاره‌سه‌ری كێشه‌كانی داهێنان) لە نیویۆرك ساڵی 1998پێداچوونه‌وه‌ی بۆ(50) توێژینه‌وه‌ی نێوان ساڵانی(1958-1988)دا كرد و بۆی ده‌ركه‌وت كە زۆربه‌ی توێژه‌ران پشتیان به‌ته‌واوه‌تی بە ڕێسا و یاساكانی ئۆزبۆرن نه‌به‌ستووە به‌ڵكو داوای چاوپێخشاندنه‌وە ده‌كه‌ن بۆ ئه‌وه‌ی داهێنان له‌(گێژەڵووکەی بیری) بكه‌ن.

بنه‌ما و ڕێسا بنه‌ڕه‌تیه‌كانی گێژەڵووکەی بیر:

ئه‌لێكسه‌نده‌ر ئۆزبۆرن چه‌ند بنه‌مایه‌كی سه‌ره‌كی دانا بۆ ڕێگه‌ی گێژەڵووکەی بیری ئه‌وانیش:

یه‌كه‌م: وردبوونه‌وە لە بڕ و چه‌ندێتی(التركیز علی الكم)

ئه‌م بنه‌مایە كار له‌سه‌ر گردوكۆكردنه‌وه‌ی تێكڕای بیرۆكە گه‌ڵاڵە كراوه‌كان ده‌كات، به‌چاوپۆشیكردن له‌جۆره‌كانیان ده‌یه‌وێت له‌و ڕێگه‌یه‌وە بگاتە زۆرترین بیرۆكە به‌بێ گوێدانە چاكی و خراپییان.

دووه‌م: ڕه‌خنە نه‌گرتن(حجب النقد)

نابێت به‌هیچ شێوه‌یه‌ك ڕه‌خنە لە بیرۆكه‌كان بگیرێت بۆ ئه‌وه‌ی هه‌موو بیرۆكه‌كان بخرێنە ڕوو لە دانیشتنه‌كاندا و بڕیاردانیش له‌سه‌ر بیرۆكه‌كان دواده‌خرێت تا كۆتایی پڕۆسه‌كه‌.

سێیه‌م: پێشوازیكردن لە بیرۆكە نوێیه‌كان(ترحیب و تقبل الافكار الجدیدة‌)

پێشوازیكردن و په‌سه‌ندكردنی بیرۆكە نوێیه‌كان ئه‌گه‌ر نائاسایی و ناباویش بوون به‌مه‌به‌ستی هاندانی ئاماده‌بووان بۆ ئه‌وه‌ی هه‌رچی بیرۆكه‌یان هه‌یە بیخه‌نه‌ڕوو.

چواره‌م: تێكه‌ڵكردن و گه‌شه‌پێدانی بیرۆكه‌كان(تطویر الافكار و دمجها-خلط)

دوای ئه‌وه‌ی هیچ بیرۆكه‌یه‌ك نه‌ما و هه‌موویان خرانە به‌ر باس و ڕوو، ئینجا پێویستە تێكه‌ڵبكرێن بۆ ئه‌وه‌ی گه‌شه‌یان پێ بدرێت به‌ڕێسای(1+1=3) و چاكسازییان تێدا بكرێت.

جۆره‌كانی ڕێگه‌ی گێژەڵووکەی بیر:

گێژه‌ڵولكه‌ی بیر دوو جۆری هه‌یە ئه‌وانیش:

1-گێژەڵووکەی بیری كۆمه‌ڵی

ئه‌م جۆرە بۆ چاره‌سه‌ری گرفتە ئالۆزه‌كان به‌كارده‌هێنرێت، سود لە خه‌ڵكیتر و شاره‌زاییان وه‌رده‌گیرێت.

2- گێژەڵووکەی بیری تاكه‌كه‌سی

ئه‌و جۆره‌یان تاكه‌كه‌س جڵه‌وی بیری خۆی ئازاد ده‌كات بۆ گرفتە سادە و ساكاره‌كان یان بۆ كێشە ئاسایی و گشتیه‌كان به‌كارده‌هێنرێت.

هه‌ندێ ڕێكار به‌ر له‌دانیشتنه‌كانی گێژەڵووکەی بیر:

كۆمه‌ڵێك ڕێكار هه‌ن بۆ ئه‌وه‌ی دانیشتنه‌كانی گێژەڵووکەی بیر سه‌ركه‌وتوو و به‌رهه‌مداربن ده‌بێت بگیرێنە به‌ر ئه‌وانیش:

1-یه‌كێك لە ئه‌ندامانی دانیشتنه‌كە بكرێته‌(سه‌رۆك) و دانیشتنه‌كە به‌ڕێوە ببات.

2-بۆ ئه‌وه‌ی بۆ هه‌مووان ڕوون بێت پێویستە ئه‌ندامانی دانیشتنه‌كە گرفت و كێشه‌ی سه‌ره‌كی و ته‌وه‌ری دانیشتنه‌كە بزانن.

3-له‌كاتی دانیشتنه‌كه‌دا ده‌بێت په‌یڕه‌وی لە ڕێسا گشتییه‌كان و بنه‌ما بنه‌ڕه‌تیه‌كانی گێژەڵووکەی بیر بكرێت بۆ ئه‌وه‌ی پابه‌ندبوون و جۆرێك لە كۆت هه‌بێت تاوه‌كوو به‌رپرسی دانیشتنه‌كە بتوانێت به‌ته‌واوه‌تی ڕێپێدراو بێت بۆ هه‌ڵسوڕاندنی دانیشتنه‌كه‌.

4-نابێت هیچ ئه‌ندامێك كۆتوبه‌ندی بخرێتە سه‌ر و ده‌بێت هه‌موویان به‌شداری بكه‌ن.

5-نابێت بڕیار له‌سه‌ر هیچ بیرۆكه‌یه‌ك بدرێت تاوه‌كو به‌ته‌واوه‌تی كۆنه‌كرێنه‌وه‌.

6- ده‌بێت هه‌موو بیرۆكه‌كان بنووسرێن به‌مه‌رجێ دووباره‌نه‌بن.

7-كات دیاری بكرێت بۆ خستنه‌ڕووی بیرۆكه‌كان.

8-ئه‌ندامانی دانیشتنه‌كە ڕێكبخرێن به‌گوێره‌ی ڕۆڵیان.

9-هه‌ڵسه‌نگاندنی بیرۆكه‌كان ڕه‌نگە ده‌نگدان یه‌كلاییان بكاته‌وه‌.

10- كۆكردنه‌وه‌ی بیرۆكە هاوبه‌شه‌كان به‌مه‌به‌ستی گردوكۆكردنه‌وە و كه‌مكردنه‌وە و سوود وه‌رگرتن و دواتر گفتوگۆی هه‌موو بیرۆكە ماوه‌كان بكرێت.

به‌كارهێنانه‌كانی گێژه‌ڵولكه‌ی بیر

ڕێگای گێژەڵووکەی بیر لە چه‌ند بوارێكدا ده‌توانرێت به‌كاربهێنرێت ئه‌وانیش:

1-چاره‌سه‌ركردنی گرفت و كێشه‌كان.

2-بونیاتنانی جیاكاری له‌ كاردا.

3-پڕوپاگه‌ندە بازرگانییه‌كان.

4-نه‌خشه‌كێشان و پلاندانانی كرداره‌كی.

5-كارگێڕی پڕۆژه‌كان.

ئاماده‌كردنی:ئاراس ئیلنجاغی سه‌رپه‌رشتیاری كارگێری لە یه‌كه‌ی سه‌رپه‌رشتیاریی په‌روه‌رده‌ی كۆیه‌